**Sreda, 18.3.2020**

V zvezek zapišite naslov: POVRŠINA PRIZEM

V DZ str. 107 – 108 si oglejte mreže prizem.
Kot ste verjetno opazili, so vse mreže sestavljene iz dveh osnovnih ploskev in plašča. Plašč je sestavljen iz pravokotnikov. Tako lahko sklepamo, da površino katerekoli prizme lahko izračunamo po eni formuli:

P = 2∙O + pl

Zdaj boste raziskali vsako prizmo posebej:

Podnaslov: PRAVILNA ŠTIRISTRANA PRIZMA

* Nariši sliko te prizme v prostoru – dovolj veliko (pomoč: DZ str. 108) ter na njej pobarvaj osnovni ploskvi in označi robove.
* Vzemi list papirja A4 in nariši največjo možno mrežo

pravilne 4-strane prizme (pomoč: DZ str. 121) ter jo izreži.

* V DZ na str.121 preberi razlago ter poišči formule in jih zapiši v zvezek:
* Osnovna ploskev: O =
* Plašč: pl =
* Izmerite in zapišite podatke za vašo prizmo v zvezek, ter izračunajte osnovno ploskev, plašč in celotno površino.

Pri računanju bodite pozorni na zapis. Zapisujemo v »kupčku«:

* prva vrstica je formula,
* druga vstavljeni podatki brez enot,
* tretja rezultat z dodano pravilno enoto.

Po opravljenem delu mi na moj mail pošlji rezultat – izračunano površino za tvojo prizmo. Bom sporočila, komu je uspelo narediti največjo mrežo.